ערן גל-אור

ערן גל-אור (נולד ב-23 במאי 1984) הוא סופר, מדריך טיולים ואיש חינוך ישראלי. ערן נולד בירושלים, דור עשירי בעיר מצד אמו, למשפחת סלנט - משפחה ירושלמית ותיקה, נצר לרב שמואל סלנט, הרב האשכנזי של ירושלים, ולבנימין (בייניש) סלנט, ממייסדי שכונת נחלת שבעה. הוא גדל והתחנך בבית הספר המסורתי ובמכינה הקדם-צבאית עין פרת בכפר אדומים. לאחר שירותו הצבאי בחיל הים, החליט ערן לצאת ולטייל בישראל יחד עם אביו דוד, אשר פרש באותה תקופה מתפקידו כמנהל בכיר בחברה עסקית ידועה. יחד טיילו השניים במשך כשבעה חודשים מחרמון ועד אילת, ויחד הקימו בשנת 2006 את הוצאת ספרי הטיולים "מסלולים > להתאהב בארץ מחדש". במסגרת ההוצאה כתבו והוציאו לאור ספרים רבים בתחום ידיעת הארץ: סדרות של מסלולי הטיולים היפים בישראל, ספרי מעיינות, מסלולי פריחה, מסלולים קצרים למשפחות עם ילדים, ומסלולים בעקבות סיפורי התנ"ך. כמו כן יצאו לאור ספר ואלבום סיורים בעיר תל אביב, וכמה אלבומים בשיתוף הוצאת ידיעות אחרונות. את המידע הרחב ריכזו ערן ואביו גם באתר אינטרנט וביישומון שהושק בשנת 2016, וכך הם מבקשים לעזור לציבור להתאהב בארץ בכל בוקר מחדש. החל משנת 2014 עמלים ערן ודוד על כתיבת סדרת ספרי סיורים בירושלים, שתיקרא "לכל אחד ירושלים", ותצא לאור לקראת 50 שנה לאיחוד העיר. במסגרת זו מדריך ערן סיורים בשכונות ובאתרים ברחבי בעיר. בחודש מרץ 2019 הוציא ערן יחד עם אביו דוד סדרת ספרים חדשה 370 מעיינות ו-45 מסלולי מים. בנוסף להוצאת הספרים, שייך ערן לצוות החינוכי במכינה קדם-צבאית בני ציון בתל אביב, אשר היה שותף להקמתה בשנת 2007. בשנים האחרונות ריכז ערן את תחום הבוגרים ואת תחום ידיעת הארץ במכינה, וכיום הוא מלמד שיעורים ומדריך סיורים בתולדות הציונות ובתולדות ארץ ישראל. ערן נשוי לאתי, אשת חינוך, ומתגורר בקדם ערבה. 370 מעיינות ו-45 מסלולי מים (יצא לאור על ידי מסלולים בשנת 2019) לכל אחד ירושלים - 50 מסלולי טיול וסיור בירושלים העתיקה והקדומה, ירושלים ההיקפית וירושלים החדשה. (יצא לאור על ידי מסלולים בשנת 2016) אל ארץ אהבתי - 115 המסלולים היפים בישראל, סדרה בת 3 כרכים. יצא לאור על ידי מסלולים בשנת 2015 280 מסלולי פריחה צבעוניים, סדרה בת 3 כרכים. יצא לאור על ידי מסלולים בשנת 2014 מעיין לכל יום - 365 מקורות מים, מעיינות ובריכות, סדרה בת 3 כרכים. יצא לאור על ידי מסלולים לראשונה בשנת 2010, ובמהדורה עדכנית בשנת 2013 להתאהב בארץ התנ"ך, 60 סיורים בעקבות סיפורי התנ"ך, סדרה בת 3 כרכים. יצא לאור על ידי מסלולים בשנת 2012 100 מסלולים למשפחות עם ילדים, סדרה בת 5 כרכים, כולל סיפורים לילדים ומתכונים לבישול בטבע. יצא לאור על ידי מסלולים בשנת 2008 מבט אחר על תל אביב - צילומים, אתרים, סיפורים ומסלולי סיור - אלבום סיורים בתל אביב. יצא לאור על ידי הוצאת מסלולים בשנת 2009 תל אביב - מסלולים, אתרים, סיפורים - 20 מסלולי סיור בתל אביב. יצא לאור על ידי הוצאת מסלולים בשנת 2009 קום והתאהב בארץ - מסלולים, צילומים, סיפורים, שירים, יצא לאור על ידי הוצאת ידיעות ספרים, בשנת 2011 קום והתאהב בארץ התנ"ך. יצא לאור על ידי הוצאת ידיעות ספרים, בשנת 2015 120 מסלולים מגוונים לאורכה ולרוחבה של הארץ מהחרמון ועד אילת (יצא לאור על ידי מסלולים בשנת 2007) 121 מסלולים מגוונים לאורכה ולרוחבה של הארץ מהחרמון ועד אילת (יצא לאור על ידי מסלולים בשנת 2006) ספרון מסלולי מים (יצא לאור על ידי מסלולים בשנת 2006) ספרון מסלולי חופים ונחלים (יצא לאור על ידי מסלולים בשנת 2006) מדיה וקבצים בנושא ערן גל-אור בוויקישיתוף הספרים של ערן גל-אור, באתר "סימניה" הספרים של ערן ודוד גל-אור, באתר "סימניה" אתר מסלולים - להתאהב בארץ מחדש, הוקמה בשנת 2007 על ידי דוד וערן גל-אור ביוגרפיה, באתר מסלולים ערן גל-אור באתר האינטרנט של מכינת בני ציון, כולל קישורים למאמרים וכתבות שכתב מסלולים להתאהב בארץ מחדש ברשת החברתית פייסבוק מסלולים להתאהב בארץ מחדש ברשת החברתית אינסטגרם ערן גל-אור, דף שער בספרייה הלאומית על הספרים: שירי הדר, האבא והבן שיקחו אתכם לטיול, באתר ynet, 27 באפריל 2015 לגור בשכונה על שם סבא רבא - כתבה בערוץ 7, יוני 2016 להתאהב בארץ מחדש - היכן הנחל היפה בארץ? כתבה במגזין nrg, אפריל 2016 אביבה לורי, דוד וערן גל אור, באתר הארץ, 28 במרץ 2012 סיורים בארץ התנ"ך, ראיון בתוכנית "ערב טוב ישראל" עם דוד ויצטום, נובמבר 2012 ערן גל-אור ממליץ על מסלולי מים לאביב 2013, ראיון בתוכנית "כל בוקר" עם אורנה דץ, מרץ 2013 הנזיר שמכר את הפרארי שלו, כתבה במגזין "תוכנית חיסכון", יוני 2013 מבט אחר על תל אביב - ביקורת של אריק בלום, 22 באוקטובר 2016 ערן ודוד גל-אור, זיכרון לפלמ"ח: נתיב השיירות בדרך לירושלים, באתר ynet, 9 במאי 2011 ערן ודוד גל-אור, חוף הבונים: ים של טבע והיסטוריה לכל דור ודור, באתר ynet, 13 ביוני 2011